CELEX: 62014TN0706
Language: et
Date: 2014-10-03 00:00:00
Title: Kohtuasi T-706/14: 3. oktoobril 2014 esitatud hagi – Holistic Innovation Institute versus REA

24.11.2014   
            
            
               ET
            
            
               Euroopa Liidu Teataja
            
            
               C 421/44
            
         3. oktoobril 2014 esitatud hagi – Holistic Innovation Institute versus REA
   (Kohtuasi T-706/14)
   2014/C 421/62
   Kohtumenetluse keel: hispaania
   
      Pooled
   
   
      Hageja: Holistic Innovation Institute, SLU (Madrid, Hispaania) (esindaja: advokaat R. Muñiz García)
   
      Kostja: Teadusuuringute Rakendusamet (REA)
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus jätta hageja välja projektidest INACHUS ja ZONeSEC;
            
         
               —
            
            
               mõista hageja kasuks kostjalt välja hüvitis summas 7 81  250 eurot, mis vastab kahele projektile, millest hageja välja jäeti, ning lisaks seadusest tulenev intress alates hetkest, mil ülekanded oleks pidanud olema tehtud, ja
            
         
               —
            
            
               mõista hageja kasuks kostjalt välja hüvitis summas, mille määrab kindlaks Üldkohtu nimetatud ekspert, täiendavate kahjude eest, mida projektidest väljajätmine põhjustab.
            
         
      Väited ja peamised argumendid
   
   Käesolev hagi on esitatud Teadusuuringute Rakendusameti (REA) 24. juuli 2014. aasta otsuse ARES (2014) 2461172 peale, millega otsustati lõpetada läbirääkimised ja loobuda hageja osalemisest seitsmenda raamprogrammi riigihanke FP7-SEC-2013-1 Euroopa projektides INACHUS (607522) ja ZONeSEC (607292).
   Hagi põhjenduseks esitab hageja viis väidet.
   
               1.
            
            
               Hageja leiab, et otsus on ilmselgelt põhjendamata ja sisaldab vaid üht ilmset põhjendust.
            
         
               2.
            
            
               Sõltumatud hindajad koostasid arvamuse, mis kiitis projektid heaks koos hagejaks oleva äriühingu osalemisega.
            
         
               3.
            
            
               Peale nende arvamuste saamist muutis kostja kriteeriumeid karistamaks hageja juhti, kes oli eelnevalt esitanud hagi Euroopa Komisjoni vastu seoses konfliktiga äriühinguga Rose Visión S.L.
            
         
               4.
            
            
               Kostja töötajad avaldasid enne otsuse tegemist survet teistele projektides osalejatele, et nad jätaksid hageja kõrvale, soovides nii välistada vaidlustatud otsuse tegemist.
            
         
               5.
            
            
               Kostja tegevus on tekitanud hagejale kahju.